# data[].attributes.location_name
Budapest, Raoul Wallenberg budai szobra, Szilágyi Erzsébet fasor

# data[].attributes.headline
 Raoul Wallenberg budai szobra a Szilágyi Erzsébet fasoron

# data[].attributes.subject
 Raoul Wallenberg budai szobra a Szilágyi Erzsébet fasoron

# data[].attributes.body
Raoul Wallenberg svéd diplomata a második világháborúban zsidók ezreit mentette meg. A Varga Imre szobrászművész által vörös gránitból készített szobor 1987 óta áll a fasorban.

# data[].attributes.body
Botlató kő az iskolánk közvetlen közelében. Ezeket az emlékműveket egy német szobrász a nácizmus áldozataira való tisztelettel alkotta meg. Megtalálhatóak Európa számos városában.

# data[].attributes.body
A telken a második világháborúban szanatórium állt. 1945. január 14-én a kerületi nyilasok fegyveresei betörtek ide, és mintegy 150 embert végeztek ki, az épületet pedig felgyújtották. A 2007-ben felállított emléktábla Ungváry Krisztián szerint jó példa a történelmi tények elhallgatással történő meghamisítására, hiszen például a lemészárolt ápolónők még a faji törvények szerint sem számítottak zsidónak. Ráadásul az sem derül ki a tábláról, hogy az áldozatok erőszakos halállal pusztultak el, és hogy kik voltak a gyilkosaik.

# data[].attributes.body
A második világháborúban zsidó szeretetotthon működött itt. A városmajor utcai tömeggyilkosság után a kerületi nyilasok ide is betörtek 1945. január 19-én este. Az otthon lakóit ott helyben vagy a Városmajorban lőtték agyon.

# data[].attributes.body
A második világháborúban a XII. kerületi nyilas pártszervezet zsidó áldozatainak egy részét a parkban végezte ki, és ott temette el közös sírba.

# data[].attributes.body
Angelo Rotta pápai követ 1930-1945 között tartózkodott Magyarországon. 1944-ben a diplomáciai zsidómentő akciók egyik legaktívabb tagja volt, aki zsidók ezreinek állított ki vatikáni védlevelet.

# data[].attributes.body
A Maros utcai zsidó kórház betegeit (közel 100 embert) 1945. január 12-én gyilkolták meg a kerületi nyilasok. A halottakat elföldelték, majd innen emelték ki őket az 1945-ös exhumálás során. Ma a kerületi önkormányzat rendelőintézete működik itt.

# data[].attributes.headline
A második világháború áldozatai előtt tisztelgő emlékmű a Városmajor Csaba utcai részén

# data[].attributes.subject
A második világháború áldozatai előtt tisztelgő emlékmű a Városmajor Csaba utcai részén

# data[].attributes.body
2022-ben a Városmajorban emlékművet avattak a második világháborús áldozatok tiszteletére.

# data[].attributes.body
A második világháborúban itt volt az egyik nyilas pártaktivista lakása. A Gestapo és a kerületi nyilasok itteni fegyverraktárát szigorúan őrizték. Szálasi Ferenc hatalomra kerülésekor a második kerületi nyilasok szellemi vezetője, a kegyetlenségéről híres Kun András páter innen irányította a párt embereinek a felfegyverzését.

# data[].attributes.body
1944-1945-ben a kerületi nyilasok székhelye. Innen indultak kegyetlenkedni, ide hozták megkínozni, kivégezni az áldozataikat.

# data[].attributes.body
Az itt található zsidó temetőben helyezték végső nyugalomra a XII. kerületi nyilasok zsidó áldozatait.

# data[].attributes.headline
Adolf Eichmann (a magyar zsidóság deportálásának fő szervezője) budapesti lakása.

# data[].attributes.subject
Adolf Eichmann (a magyar zsidóság deportálásának fő szervezője) budapesti lakása.

# data[].attributes.body
Adolf Eichmann a magyar zsidó deportálások fő szervezője Aschner Lipót villáját használta magánlakásnak a második világháborúban.

# data[].attributes.body
Ezen a téren azoknak a magyar állampolgároknak állítottak emléket, akik a második világháborúban a származásuk miatt megkülönböztetett, üldözött embertársaik segítségére siettek.

# data[].attributes.body
A XII. kerületi nyilasok 1945 januárjában az általuk megkínzott majd kivégzett zsidó áldozatok holttestét az Erzsébet hídnál dobták a jeges Dunába. Aki még élt, itt lőtték a folyóba.

# data[].attributes.body
Ritkán kapott köztéri szobor akkora figyelmet, mint a 2005-ben a második világháború áldozatai előtt tisztelgő és engedély nélkül felállított Turul szobor. A szobor külön érdekessége számunkra, hogy alkotója iskolánk egykori tanulója, Szmrecsányi Boldizsár szobrászművész. Az elbontástól végül a szobor megmenekült, de kiderült, hogy a rá felvésett áldozatok nevei között olyan nyilas pártaktivisták neve is szerepel, akik bizonyítottan számos embert megkínoztak, és brutális kegyetlenséggel végeztek ki a Szálasi-korszakban. A XII. kerületi önkormányzat 2019 végül felülvizsgálta a névsort, és ma a Turul már mint első világháborús emlékműként szerepel.

# data[].attributes.body
Szenes Hanna 1921-ben született. Zsidó származású magyar költőnő volt, aki 1939-ben a zsidótörvények miatt hagyta el hazáját. 1944-ben egy angol ejtőernyős kommandóval érkezett Jugoszlávia területére azzal a céllal, hogy megakadályozza a magyar zsidók deportálást. A magyar hatóságok elkapták, megkínozták és kivégezték, de ő nem árulta el a küldetését. Ma Izraelben nemzeti hősként tartják számon, több utca viseli a nevét. 2022 óta látható szobra a Széna téren.

# data[].attributes.body
Kálló Ferenc tábori lelkész a világháború alatt szökött munkaszolgálatosokat bújtatott, zsidóknak saját kezűleg állított ki keresztleveleket. A nyilasok 1944. október 28-án elcsalták lakóhelyéről és géppisztollyal kivégezték. Kálló Ferenc 2004-ben megkapta a Világ Igaza kitüntetést. Ma emléktábla található egykori lakásánál.